શહેરના રાજમાર્ગ તરીકે ઓળખાતા આશ્રમરોડ પર પાલડી-ભઠ્ઠા વિસ્તારના નાગરિકો ચાલુ ચોમાસામાં મુસીબતમાં મુકાઇ ગયા છે. આશ્રમરોડ પર અંજલિ ચાર રસ્તા ફલાય ઓવરબ્રિજ પ્રોજેકટના કારણે લોખંડનાં પતરાંની મોટી મોટી આડશ મૂકીને બે‌િરકેડિંગ કરાયું છે, પરંતુ આશ્રમરોડ સંલગ્ન ફતેહપુરા વિસ્તાર અને વાસણાના ભઠ્ઠા વિસ્તારમાં સહેજ વરસાદ પડતાં લોકોનાં ઘર-ઓફિસમાં વરસાદી પાણી ઘૂસી રહ્યાં છે.